Diari Oficial de la Generalitat Valenciana


Sumari del DOGV 9918, del 20-08-2024 (2024/8422)

RESOLUCIÓ de 29 de juliol de 2024, de la Vicepresidència i Conselleria de Servicis Socials, Igualtat i Vivenda, sobre la modificació de la quantia dels mòduls econòmics dels acords d’acció concertada en matèria de servicis socials en el sector d’atenció a persones en situació o risc d’exclusió social pertanyents a col·lectius vulnerables per al període 2024-2026, i les quanties corresponents a l’any 2023 (Segona Resolució).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9918

Data del DOGV
:   20-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8422

CVE
:   NWIW-W-0753-7684

Data del document
:   29-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge
    * Vicepresidència i Conselleria d'Igualtat i Polítiques Inclusives
    * legislació

*Antecedents de fet*

I. Resolució de 17 de juliol de 2024, de la vicepresidenta i consellera de Servicis Socials, Igualtat i Vivenda, sobre modificació de la quantia dels mòduls econòmics dels acords d’acció concertada en matèria de servicis socials en el sector d’atenció a persones en situació o risc d’exclusió social pertanyents a col·lectius vulnerables per al període 2024-2026, i les quanties corresponents a l’any 2023.

II. En la resolució esmentada, s’aprova un increment que s’abonarà en una sola liquidació corresponent a l’any 2023 (des de l’1 de gener fins al 31 de desembre de 2023), el resultat del qual s’ha obtingut aplicant als mòduls inicials establits en la resolució de convocatòria plurianual 2022-2026 (DOGV núm. 9371, 29.06.2022) el 5,7 % de l’IPC de l’any 2022.

III. Es complix l’apartat XII, on s’indica que es dictarà una nova resolució respecte a la quantia de l’any 2023 per a aquells centres que no figuren en l’annex III de la Resolució de 17 de juliol de 2024.

IV. Hi ha crèdit adequat i suficient per a donar cobertura a esta nova resolució dels centres en el sector de persones en situació o risc d’exclusió social pertanyents a col·lectius vulnerables per al període 2024, per a l’increment de l’any 2023, previst en la Llei 8/2023, de 27 de desembre, de 2023, de pressupostos de la Generalitat per a l’exercici 2024, en l’annex de transferències corrents adscrit al subprograma 313I00, Gestió i organització del sistema, secció G0116, Vicepresidència Segona i Conselleria de Serveis Socials, Igualtat i Habitatge, en la línia S1186, «Concert d’acció comunitària per a col·lectius en situació de vulnerabilitat social».

V. En l’annex de la present resolució, s’indiquen les quantitats corresponents a cada un dels centres que, sense figurar en l’annex III de la Resolució de 17 de juliol de 2024, hagen presentat o no hagen presentat una memòria econòmica complementària, segons la Instrucció 2/24, de 5 d’abril de 2024, amb un termini fins al 30 de juny de 2024, que acrediten d’esta manera totalment o parcialment i de manera certificada una justificació de les quantitats desemborsades segons les especificacions de la instrucció indicada anteriorment. S’entendrà com a quantia a la qual es renuncia aquella que no haja pogut ser justificada per cada un dels centres en la seua memòria econòmica i/o en la memòria complementària presentada.

*Fonaments de dret*

I. La Vicepresidència i Conselleria de Servicis Socials, Igualtat i Vivenda és el màxim òrgan encarregat de la direcció i execució en matèria de polítiques de prestació social, servicis socials, dependència, persones amb discapacitat, igualtat, famílies, infància i adolescència, adopcions, joventut, dona, persones migrants, cooperació al desenvolupament, voluntariat social i vivenda, segons establix l’article 1 del Decret 132/2023, de 10 d’agost (DOGV 9661, 14.08.2023), del Consell, d’aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge. L’article 19 indica que la Direcció General del Sistema Sociosanitari i de l’Institut Valencià de Formació, Investigació i Qualitat dels Serveis Socials és el centre directiu que exercix les competències en matèria d’acció concertada.

II. El Decret 112/2023, de 25 de juliol, del Consell, establix l’estructura orgànica bàsica de la Presidència i de les conselleries de la Generalitat (DOGV 9647, 25.07.2023). A este efecte, el títol III del decret regula l’estructura i les competències dels òrgans superiors i directius de la Vicepresidència Segona i Conselleria de Serveis Socials, Igualtat i Habitatge.

III. L’Orde 2/2024, de 14 de maig, de 2024 (DOGV 9851, 17.05.2024), de la Vicepresidència Segona i Conselleria de Serveis Socials, Igualtat i Habitatge, desenvolupa el Decret 132/2023, de 10 d’agost, d’aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge.

IV. La Resolució de 15 de maig de 2024 (DOGV 9851, 17.05.2024), de la vicepresidenta segona del Consell i consellera de Serveis Socials, Igualtat i Habitatge, delega l’exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge. Per tot això, i d’acord amb el que hi ha disposat, correspon a la persona que ocupe el lloc de la Direcció General de Gestió i Organització del Sistema, d’ara en avant Direcció General de Gestió del Sistema Sociosanitari i de l’Institut Valencià de Formació, Investigació i Qualitat dels Servicis Socials, per delegació de la persona titular de la Vicepresidència i Conselleria de Servicis Socials, Igualtat i Vivenda, tenint en compte les disponibilitats pressupostàries existents, la Resolució sobre les quanties corresponents a l'any 2023 en matèria de servicis socials per als centres en el sector de persones en situació o risc d’exclusió social pertanyents a col·lectius vulnerables, i per consegüent,

RESOLC

*Primer*

Aprovar les quanties corresponents a l’increment del finançament corresponent a l’any 2023 dels centres continguts en l’annex per un import de 109.464 €.

*Segon*

El reajustament global referent a l’any 2023 s’efectua amb càrrec al crèdit de l’annex de transferències corrents adscrit al subprograma 313I00, Gestió i organització del sistema, de la secció G0116, Vicepresidència Segona i Conselleria de Serveis Socials, Igualtat i Habitatge, en la línia S1186, «Concert d’acció comunitària per a col·lectius en situació de vulnerabilitat social», inclòs en la Llei 8/2023, de 27 de desembre, de pressupostos de la Generalitat per a l’exercici 2024.

*Tercer*

Els efectes econòmics seran una quantitat global que s’abonarà en una sola liquidació en el present exercici 2024.

Contra esta resolució, que posa fi a la via administrativa, les persones interessades poden interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l’endemà de la notificació, de conformitat amb el que preveu l’article 46.1 de la Llei 29/1998, de 13 de juliol, reguladora de la jurisdicció contenciosa administrativa.

Així mateix, poden interposar potestativament un recurs de reposició, previ al recurs contenciós administratiu, davant de l’òrgan que va dictar l’acte, en el termini d’un mes a comptar de l’endemà de la notificació, segons el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.

  

València, 29 de juliol de 2024

(p. d. article 15 de la Resolució de 21.06.2022)

José Vicente Anaya Roig

Director general de Gestió del Sistema Sociosanitari i de l'Institut Valencià de Formació, Investigació i Qualitat dels Servicis Socials